Diari Oficial de la Generalitat Valenciana


Sumari del DOGV 4121, del 06-11-2001 (2001/10485)

DECRET 180/2001, de 30 d'octubre, del Govern Valencià, pel qual es determina la competència sancionadora en les infraccions en matèria d'ordenament del sector pesquer.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2001/10/30/180/dof/vci/html**

### Dades del document

Número de DOGV
:   4121

Data del DOGV
:   06-11-2001

Secció del DOGV
:   I. DISPOSICIONS GENERALS

Número del document
:   2001/10678


Data del document
:   30-10-2001

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

 Descriptors 

:   * regulació de la pesca
    * sanció administrativa
    * legislació
    * indústria pesquera

DECRET 180/2001, de 30 d'octubre, del Govern Valencià, pel qual es determina la competència sancionadora en les infraccions en matèria d'ordenament del sector pesquer. [2001/X10655]
  
En els articles 98 a 100 i concordants de la Llei 3/2001, de 26 de març, de Pesca Marítima de l'Estat, es tipifiquen i es regulen determinades infraccions en matèria d'ordenament del sector pesquer, amb el caràcter de normativa bàsica de l'Estat (disposició addicional segona).
  
En l'article 32.7 de l'Estatut d'Autonomia de la Comunitat Valenciana, d'acord amb l'article 149.1.19a de la Constitució, s'atribueixen a la Generalitat Valenciana les competències de desenvolupament legislatiu i d'execució d'aquesta matèria d'ordenament del sector pesquer.
  
En el Decret 4/1999, de 26 de gener, del Govern Valencià, es va determinar la competència sancionadora en les infraccions en matèria d'ordenament del sector pesquer de la Llei de l'Estat 14/1998, d'1 de juny (Diari Oficial de la Generalitat Valenciana núm. 2435, de 2 de febrer de 1999), i la Llei 3/2001, anteriorment esmentada, deroga la Llei 14/1998, d'1 de juny. Encara que la tipificació i regulació de les sancions en aquesta nova norma no varia pràcticament el text derogat, sembla convenient assignar novament les competències sancionadores en les infraccions en matèria d'ordenament del sector pesquer i establir la tramitació i resolució sobre la base de la Llei 2/1994, de 18 d'abril, de la Generalitat Valenciana, sobre Defensa dels Recursos Pesquers.
  
Per això i d'acord amb la Llei 3/2001, de 26 de març, de Pesca Marítima de l'Estat, i amb els articles 127.2 i 134.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a proposta de la consellera d'Agricultura, Pesca i Alimentació, conforme amb el Consell Jurídic Consultiu i després de la deliberació prèvia del Govern Valencià, en la reunió del dia 30 d'octubre de 2001,
  
DECRETE
  
Article 1
  
La competència per a la imposició de les sancions corresponents a les infraccions en matèria d'ordenament del sector pesquer regulades en la Llei 3/2001, de 26 de març, de Pesca Marítima de l'Estat, correspondrà:
  
a) Al director dels serveis territorials de la Conselleria d'Agricultura, Pesca i Alimentació en l'àmbit del qual es comet la infracció en el cas d'infraccions lleus.
  
b) Al director general de Pesca i Comercialització Agrària en el cas d'infraccions greus.
  
c) A la consellera d'Agricultura, Pesca i Alimentació en el cas d'infraccions molt greus.
  
Article 2
  
El procediment per a la imposició de les sancions com a conseqüència de les infraccions en matèria d'ordenament del sector pesquer esmentades en l'article anterior es tramitarà i es resoldrà d'acord amb els articles 15 al 20 de la Llei 2/1994, de 18 d'abril, de la Generalitat Valenciana, sobre Defensa dels Recursos Pesquers, sense perjudici de l'aplicació de les disposicions que tinguen caràcter bàsic.
  
DISPOSICIÓ DEROGATÒRIA
  
Única
  
Queda derogat el Decret 4/1999, de 26 de gener, del Govern Valencià, pel qual es determina la competència sancionadora en les infraccions en matèria d'ordenament del sector pesquer de la Llei 14/1998, d'1 de juny.
  
DISPOSICIONS FINALS
  
Primera
  
La consellera d'Agricultura, Pesca i Alimentació dictarà les disposicions de desenvolupament necessàries per al compliment i l'aplicació de les disposicions d'aquest decret.
  
Segona
  
Aquest decret entrarà en vigor l'endemà de la publicació en el Diari Oficial de la Generalitat Valenciana.
  
València, 30 d'octubre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
La consellera d'Agricultura, Pesca i Alimentació,


Còpia Permalink ELI